b'\n_START_ARTICLE_\nNotitia Urbis Constantinopolitanae\n_START_PARAGRAPH_\nNotitia Urbis Constantinopolitanae, starodaven seznam spomenikov, javnih zgradb in javnih uslu\xc5\xbebencev v Konstantinoplu od leta 425 do 440. let med vladanjem cesarja Teodozija II.. Seznam zajema \xc5\xa1tirinajst okro\xc5\xbeij, na katera je bilo razdeljeno mesto, in med javnimi zgradbami na\xc5\xa1teva forume, gledali\xc5\xa1\xc4\x8da, cerkve, pala\xc4\x8de, kopali\xc5\xa1\xc4\x8da in ribnike. Omenja tudi \xc5\xa1tevilo hi\xc5\xa1 (domus), \xc4\x8detudi natan\xc4\x8den pomen izraza ni povsem jasen. Na koncu je seznam javnih uslu\xc5\xbebencev v vsakem okro\xc5\xbeju, med katere spadajo kuratorji, na\xc4\x8delniki dru\xc5\xa1tev (collegia) in na\xc4\x8delniki okro\xc5\xbeij (vicomagistri)._NEWLINE_Notitia Urbis je bila napisana verjetno med letoma 447 in 450 in zajema stare uradne vire. \xc4\x8ceprav seznam ni vedno povsem razumljiv, daje vpogled v videz in organizacijo mesta pred Justinijanovimi gradbenimi posegi._NEWLINE_Latinsko besedilo Notitia Urbis Constantinopolitanae je leta 1876 objavil Otto Seeck kot prilogo k svoji izdaji Notitiae Dignitatum.'